Julij doch alsoo het seer harde wayde, hebben niet aent lant connen commen, alsoo dat wijt voors lant hebben moeten verlaten niet sonder groot perijckel, alsoo den harde wint ons opt lant besetteden, — Den 28en sagen een hoeck vant lant waerneffens hadden 45 nae 70 vaem gront een weijnich daernae gront aff sarons conde geen lant meer gesien Den 29en. dito alsoo wij meenden buyten alle landen waeren hebben onse coers n 10 aengestelt smiddachs hadde de hoochte van 29 graden 32 minuten snachts ontrent drie uren voor daech is ons weder buyten vermoeden — leechlant gemoet is leech gebroken lant met recyfen rontom, en conden geen hooch off vastlant gesien, alsoo dat men dese droochte moet schuwen want seer valsch leyt om schepen die die lant willen aendoen is wel thien mylen lanck leyt op 28 graden 46 minuten Den 2en.
Augustij alsoo ons de wint wat contrarie quam hebbent omde oost gewent, (middaechs weder een langhe streckinghe van lant vernoomen, wesende opde hoochte van 27 graden 40 minuten, hier versekeren wij ons selven dat dit het lant is dat deendracht anno gevonden ende beseylt heeft, ende en twijffelen niet ofte alle het lant dat op 22: 23: 25 ende wij tot op 33 graden gesien hebbe alletsamen een vaste custe ende aen mal canderen is streckende, wesende opde 26 graden 20 minuten, hebbende tlant int gesichte hadden & graden affgaende noortwesteringh onse coors stellende noorden ende noorden ten westen Is recht noorden behouden de variatie affgetrocken, sinden 19 en Augustus vervallen opde suijthuste van Jara 60 mijlen mylen beoosten den westhoeck van Java alsoo dat van dit suytlant wesende opde hoochte van 23: 24 oft 25 graden;
stellende de coers n tw ende noort noortwest suyver te weten de vareatie affgetrocken sullen vervallen mijlen beoosten de suytwesthoeck van Jara, Soo segge ick om een vaste doers te hebben vande haep tot Jare is goet in Junij Julij rx. vande haep den bonne esperance te seylen opde 36 en 37 graden oost aen tot ontrent duysent mylen gissen oost aen geseylt te hebben, datmen dan syn coers steet nen nto aen tot opde 26 oft 27 graden omde voors droochte te schouwen die op 28 graden 46 minuten aent suytlant is leggende Opden 26 oft 27 graden wesende loopt soo langhe omde oost tot dat u t suijtlant gemoet ende stelt dan vandaer als vooren geseyt is ucoers noorden ten westen en noort noort west aensult wel opt westeynt van Jare vervallen als dit neffen gaende caertgen is wtwijsende dat ick om de seeckerheyt daertoe gemaeckt hebbe, dit suytlandt 't schynts een seer bequaem lant te wesen soo wij sien conden, doch e conden niet aent lant comen, noch en hebben geen roock oft teijcken van volck vernoomen, evenwel dient naerder ondersocht, Den 25en. augustij sin wij gecommen inde straet van Sonda bij twee hollantsche schepen de oude son ende de snyder eendracht alwaer Commandeur over was Jaques Lefevre die lagen om het engelsschip den beer te verwachten welcke comende denselven te vermeesteren als si den Compangnon het schip dengelse sterre gedaen hadden — ende verstonden alhier den gantschen handel tusschen — d'engelsen Jaranen ende onse natie geschiet als mede vande distructie vande Stadt Jacatra t verstercken vant fort ende t'insorperen vande deselve welcke historie ick verstont uwe E met den h. r Generael Riael gesonden is aen welcke ick mij referere den;